

*XV STARPTAUTISKO*

*KINOLOGU BIATLONA*

*SACENSĪBU "LATVIJA 2023"*

*PROGRAMMA*

*Valsts robežsardzes koledžas*

*Kinoloģijas dienests*

*Rēzekne, 2023*

**XV STARPTAUTISKO KINOLOGU BIATLONA**

**SACENSĪBU "LATVIJA 2023" PROGRAMMA**

XV Starptautiskās kinologu biatlona sacensības "LATVIJA 2023" tiek organizētas 2023.gada 26.augustā VRK KD Kinoloģijas centrā.

**SACENSĪBU MĒRĶI**

1. Kinologu profesionālās meistarības celšana.
2. Labāko Latvijas un citu valstu tiesībsargājošo iestāžu kinologu un dienesta suņu, kā arī komandu noteikšana.
3. Kinoloģijas dienesta attīstības novērtēšana.
4. Praktiskās pieredzes apmaiņa starp Latvijas Valsts robežsardzes un ārvalstu kinologiem.

**SACENSĪBU DALĪBNIEKU GRUPAS**

1. "Profesionālā klase A" - Latvijas un citu valstu tiesībsargājošo iestāžu kinologi ar suņiem, kuri ir apmācīti atvairīt uzbrukumu un kost aizsargkostīmā.
2. "Profesionālā klase B" - Latvijas un citu valstu tiesībsargājošo iestāžu kinologi ar suņiem, kuri nav apmācīti atvairīt uzbrukumu un kost aizsargkostīmā.
3. "Tautas klase A" - civilie suņu sporta cienītāji ar suņiem, kuri ir apmācīti atvairīt uzbrukumu un kost aizsargpiedurknē.
4. "Tautas klase B" - civilie suņu sporta cienītāji ar suņiem, kuri nav apmācīti atvairīt uzbrukumu un kost aizsargpiedurknē.
5. Komandas sastāvā dalībnieku skaits nav ierobežots, bet ne mazāks par 2 dalībniekiem.

**VĒRTĒŠANA UN APBALVOŠANA**

1. Komandu vērtējums "Profesionālā klase A", "Profesionālā klase B", "Tautas klase A" un "Tautas klase B" (2 labākie komandas dalībnieki) - pirmajām trīs vietām diplomi un kausi.
2. Individuālais vērtējums (kinologs un suns):
	1. kopvērtējumā "Profesionālā klase A" vīrieši - pirmajām trim vietām diplomi un medaļas;
	2. kopvērtējumā "Profesionālā klase B" vīrieši - pirmajām trim vietām diplomi un medaļas;
	3. kopvērtējumā "Tautas klase A" vīrieši - pirmajām trim vietām diplomi un medaļas;
	4. kopvērtējumā "Tautas klase B" vīrieši - pirmajām trim vietām diplomi un medaļas;
	5. kopvērtējumā „Profesionālā klase A” sievietes – pirmajām trim vietām diplomi un medaļas;
	6. kopvērtējumā „Profesionālā klase B” sievietes – pirmajām trim vietām diplomi un medaļas;
	7. kopvērtējumā „Tautas klase A” sievietes – pirmajām trim vietām diplomi un medaļas;
	8. kopvērtējumā „Tautas klase B” sievietes – pirmajām trim vietām diplomi un medaļas;
	9. kopvērtējumā bērni līdz 12 gadu vecumam – pirmajām trim vietām diplomi un medaļas;
	10. kopvērtējumā bērni no 13 līdz 17 gadu vecumam – pirmajām trim vietām diplomi un medaļas.

**SACENSĪBU TIESNEŠI**

Sacensību galvenais tiesnesis: pulkvedis **A.Petrovskis.**

Tiesneši trasē: pulkvežleitnants **G.Dukšta,** majors **J.Želvis,** majore **S.Degtereva,** kapteinis **V.Šapočkins** majors **A.Ozers**, kapteinis **E.Mičuļs,** kapteinis **G.Apīnis,** kapteine **I.Jankovska,** kapteinis **S.Zeļenovskis,** kapteinis **S.Gailums,** leitnante **L.Zaķe,** virsniekvietnieks **M.Ruperts,** virsniekvietnieks **V.Bulavskis,** virsseržants **J.Buļs**, virsseržants **J.Maļavko,** kapteinis **J.Garkuls**, virsleitnants **J.Makarovs**, seržants **V.Rasturgujevs.**

## PIETEIKUMU IESNIEGŠANAS KĀRTĪBA

Dalībniekiem ir jāiesniedz rakstisks pieteikums sacensībām, kurā jānorāda:

1. dalībnieku vārds, uzvārds, dienesta pakāpe, vecums, klase, kurā plāno startēt;
2. suņa vārds, šķirne, vecums;
3. cik cilvēkiem nepieciešamas guļvietas un kuros datumos;
4. vai nepieciešams sprosts dienesta sunim;
5. pieteikums (uz klāt pieliktās veidlapas) ir jāiesniedz līdz 2023.gada 18.augustam plkst. 15.00 Valsts robežsardzes koledžai pa faksu: +371 646 03681 vai pa e-pastu: aleksandrs.petrovskis@rs.gov.lv.

## DISKVALIFIKĀCIJA

Dalībnieku var diskvalificēt:

1. par rupju un neētisku izturēšanos pret tiesnešiem vai citiem sacensību dalībniekiem;
2. par rupju izturēšanos pret dienesta suni;
3. ja nav izpildītas veterinārās prasības;
4. ja dienesta suns nav kontrolējams un apdraud apkārtējo cilvēku un citu dienesta suņu drošību;
5. ja netiek pildīti sacensību noteikumi.

## VETERINĀRĀS PRASĪBAS

Sacensībās piedalās tikai tie suņi, kuri:

1. ir klīniski veseli;
2. saskaņā ar trakumsērgas vakcīnas ražotāja noteikumiem derīgai trakumsērgas vakcīnai, kura ir veikta ne vēlāk kā divas nedēļas līdz sacensību dienai (sacensību galvenajam tiesnesim jāuzrāda vakcinācijas apliecība).

### PROTESTU IESNIEGŠANAS KĀRTĪBA

Protestu komandas pārstāvis var iesniegt par tiesneša darbu vai kāda dalībnieka rezultātu personīgi galvenajam tiesnesim. Protests jāiesniedz rakstveidā 1 stundas laikā pēc dalībnieka finiša. Protestu sacensību galvenais tiesnesis izskata 2 stundu laikā pēc visu dalībnieku finiša. Galvenā tiesneša lēmums pēc protesta izskatīšanas ir galīgs un negrozāms.

**CITI JAUTĀJUMI**

Sacensību dalībniekiem no Latvijas tiks nodrošināta izmitināšana Valsts robežsardzes koledžas dienesta viesnīcā par samaksu.

Ārvalstu dalībniekiem, kā arī vienam ārvalstu komandas pārstāvim un šoferim izmaksas (izmitināšana, ēdināšana) sedz Latvijas Republikas Valsts robežsardze, saskaņā ar noslēgtajiem līgumiem.

Sacensību dalībniekiem ieteicams nodrošināties ar saviem suņu boksiem. Tiem sacensību dalībniekiem, kuriem šādu boksu nav, būs iespēja dienesta suņus izvietot VRK KD Kinoloģijas centra suņu sprostos (iepriekš saskaņojot ar VRK KD Kinoloģijas centra vadību, vietu skaits ierobežots).

**SACENSĪBU NORISES PLĀNS**

**Piektdiena, 25.08.2023.**

|  |  |
| --- | --- |
| Sacensību dalībnieku ierašanās un reģistrācija VRK KD Kinoloģijas centrā | līdz plkst. 13:00 |
| Izbraukšana uz sacensību norises vietu | 13:00 - 14:00 |
| Sacensību trases apskate | 14:00 – 17:00 |
| Kopsapulce, izloze sacensībām | 17:00 – 18:00 |
| Vakariņas  | 18:00 – 19:00 |

**Sestdiena, 26.08.2023.**

|  |  |
| --- | --- |
| Brokastis  | 7:00 - 8:00 |
| Sacensību oficiālā atklāšanas ceremonija VRK Lauku mācību centrā „Janapole” | 8:30 - 8:45 |
| Sacensību norise (pirmie startē „Tautas klases” dalībnieki) | 9:00 - 13:00 |
| Rezultātu apkopošana, pusdienas | 13:00 - 14:30 |
| Sacensību uzvarētāju apbalvošana, sacensību noslēgums (laiks var mainīties atkarībā no dalībnieku skaita) | 14:30 – 18:00 |

#### SACENSĪBU NOTEIKUMI

Sacensībās var piedalīties visu tiesībsargājošo iestāžu (robežsardzes, policijas, muitas, armijas u.c.) kinologi ar dienesta vai privātajiem suņiem ("Profesionālā klase A" un "Profesionālā klase B"), kā arī civilie suņu sporta cienītāji ("Tautas klase A" un "Tautas klase B"). Sacensību dalībniekiem jāveic apmēram 9 km garš skrējiens pa jauktu apvidu, kurā izvietoti dažādi šķēršļi. Skrējiena laikā dienesta suns tiek turēts pavadā, kas nedrīkst būt garāka par 3 metriem. Distancē izvietotie šķēršļi jāpārvar tādā veidā, kā tas tiks noteikts un parādīts sacensību trases apskates laikā.

Distancē ir izvietotas 2 - 3 vietas, kur dienesta sunim būs jāatvaira figuranta uzbrukums vai jānotver figurants (izņemot „Profesionālā klase B” un "Tautas klase B" dalībniekiem). "Profesionālā klase A" dalībniekiem figurants ietērpies pilnā aizsargkostīmā, "Tautas klase A" dalībniekiem figurants izmanto sporta aizsargpiedurkni. Šo vingrinājumu izpildes laikā suns ir jāatlaiž no pavadas (izlaižot pavadu no rokām). Suņa atsaukšana no figuranta pēc vingrinājuma izpildes jāveic ar komandas palīdzību bez fiziskas iespaidošanas.

Skrējiena laikā šautuvē "Profesionālās klases” dalībniekam jāveic 10 šāvieni no 20 metru attāluma no dienesta pistoles. "Tautas klases” dalībniekiem jāveic 5 šāvieni no 20 metru attāluma no pneimatiskās šautenes. Par rezultatīviem tiek uzskatīti šāvieni, kuri trāpa mērķī (mērķis nokrīt).

Šaušanas vingrinājuma izpildei nepieciešamos ieročus nodrošina Valsts robežsardzes koledža.

Dalībnieks sacensībās piedalās tērpies:

* "Profesionālā klase A" un „Profesionālā klase B” dalībnieki dienesta formas tērpā ar vai bez galvassegas. Apavu izvēlē pieļaujamas sporta kurpes;
* "Tautas klase A" un "Tautas klase B" dalībnieki - sporta tērpā.

Sacensību laikā drīkst dot tādus signālus, kādus lieto ikdienas darbā. Visus vingrinājumus jāveic noteiktā secībā. Pēc šķēršļa pārvarēšanas tiesnesis paceļ sarkano vai zaļo karodziņu. Sarkanais karodziņš nozīmē, ka šķēršļa pārvarēšana nav ieskaitīta. Dalībnieks drīkst veikt atkārtotu šķēršļa pārvarēšanu. Laiks netiek apstādināts. Zaļais karodziņš nozīmē, ka šķēršļa pārvarēšana ir ieskaitīta.

Ja dalībnieks nokavē savu starta laiku, viņš vēl var uzsākt skrējienu 30 minūšu laikā, bet viņa laiks tiek uzskaitīts no viņa oficiālā starta laika. Ja dalībnieka suns nav kontrolējams, dalībnieku noņem no sacensībām.

Dalībniekiem, kuri ir vecāki par 41 gadu, saņem laika handikapu 15 sekundes par katru gadu virs šī vecuma.

**SACENSĪBU VĒRTĒŠANA**

 Sacensību vērtēšanas nosacījumi tiks paziņoti sacensību trases apskates laikā.

##### PIETEIKUMS

XV Starptautiskajām kinologu biatlona sacensībām "LATVIJA 2023"

|  |  |
| --- | --- |
| VRS pārvalde vai valsts, vai komandas nosaukums: |  |
| Komandas pārstāvis: |  |
| Dalībnieki: | Kinologs | Suns |
| Vārds | Uzvārds | Dienesta pakāpe | Vecums | Klase, kurā plāno startēt | Vārds | Šķirne |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| 4. |  |  |  |  |  |  |  |

* vai nepieciešami sprosti dienesta suņiem: jā \_\_ (skaits) nē
* cilvēki, kuri dzīvos viesnīcā (skaits, cik sievietes, cik vīrieši, datumi): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* cilvēki, kuri dzīvos viesnīcā :

|  |  |
| --- | --- |
| Nr.p.k. | Vārds, uzvārds |
|  |  |
|  |  |

* cilvēku skaits un saraksts, kuri ēdīs VRK ēdnīcā:

|  |  |  |
| --- | --- | --- |
| Nr.p.k. | Vārds, uzvārds | Datumi |
|  |  | 13.09. - vakariņas, 14.09. – brokastis, pusdienas |
|  |  |  |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU